CELEX: C2006/224/107
Language: el
Date: 2006-09-16 00:00:00
Title: Υπόθεση T-204/06: Προσφυγή της Δέλτα Πρότυπος Βιομηχανία Γάλακτος κατά ΓΕΕΑ — Kraft Foods Schweiz Holding (milko ΔΕΛΤΑ), που ασκήθηκε στις 3 Αυγούστου 2006

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/51
            
         Προσφυγή της Δέλτα Πρότυπος Βιομηχανία Γάλακτος κατά ΓΕΕΑ — Kraft Foods Schweiz Holding (milko ΔΕΛΤΑ), που ασκήθηκε στις 3 Αυγούστου 2006
   (Υπόθεση T-204/06)
   (2006/C 224/107)
   Γλώσσα στην οποία έχει συνταχθεί η προσφυγή: η αγγλική
   Διάδικοι
   
      Προσφεύγουσα: Δέλτα Πρότυπος Βιομηχανία Γάλακτος ΑΕ (Ταύρος, Ελλάς) [εκπρόσωπος: Π. Κανελλόπουλος, δικηγόρος]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Έτερος διάδικος στην ενώπιον του τμήματος προσφυγών διαδικασία: Kraft Foods Schweiz Holding AG (Ζυρίχη, Ελβετία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση την οποία εξέδωσε το δεύτερο τμήμα προσφυγών του ΓΕΕΑ με απόφαση αριθ. R0540/2005-2 της 8ης Ιουνίου 2006·
            
         
               —
            
            
               να απορρίψει την ανακοπή αριθ. B 562 423 την οποία άσκησε η Kraft Foods Schweiz Holding AG κατά της καταχωρίσεως του κοινοτικού σήματος «MILKO ΔEΛTA with design» αριθ. 2 474 674·
            
         
               —
            
            
               να επικυρώσει την καταχώριση του κοινοτικού σήματος «MILKO ΔEΛTA with design» αριθ. 2 474 674 της προσφεύγουσας·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Αιτούμενος την καταχώριση κοινοτικού σήματος: Η προσφεύγουσα
   
      Κοινοτικό σήμα του οποίου ζητείται η καταχώριση: Το εικονιστικό σήμα «milko ΔΕΛΤΑ» για προϊόντα της κλάσεως 30 (γάλα με κακάο) αίτηση αριθ. 2 474 674
   
      Δικαιούχος του σήματος ή σημείου που προβάλλεται προς στήριξη της ανακοπής: Kraft Foods Schweiz Holding AG
   Σήμα ή σημείο επί του οποίου στηρίχτηκε η ανακοπή: Τα κοινοτικά, διεθνή και εθνικά εικονιστικά και λεκτικά σήματα «MILKA» για προϊόντα των κλάσεων 5, 29, 30 και 32
   
      Απόφαση του τμήματος ανακοπών: Η ανακοπή έγινε δεκτή στο σύνολό της
   
      Απόφαση του τμήματος προσφυγών: Η προσφυγή απορρίφθηκε
   
      Προβαλλόμενοι λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, διότι οι προφανείς και μεγάλες διαφορές μεταξύ των δύο σημάτων αρκούν για ν' αποκλείσουν κάθε κίνδυνος συγχύσεως. Κατά την προσφεύγουσα, τα δύο αλληλοσυγκρουόμενα σήματα δημιουργούν συνολικά πολύ διαφορετική οπτική, φωνητική και νοηματική εντύπωση, ιδίως αν ληφθεί υπόψη η δεύτερη λέξη «ΔEΛTA».